**1a priedas**

**TAXUD/B2/047/2011-REV6**

**Savikontrolės klausimynas**

**Įgaliotųjų ekonominės veiklos vykdytojų gairės**

|  |  |
| --- | --- |
| 0.1 | Atkreipkite dėmesį, kad prieš teikiant prašymą suteikti įgaliotojo ekonominės veiklos statusą rekomenduojama perskaityti Europos Komisijos įgaliotųjų ekonominės veiklos vykdytojų gaires ((TAXUD/B2/047/2011-REV6), kurias galima rasti Europos Komisijos interneto svetainėje „Europa“. |
| 0.2 | Kokie padaliniai, įskaitant vadovybę, dalyvauja rengiant jūsų įmonės prašymą suteikti įgaliotojo ekonominės veiklos vykdytojo statusą?  Ar rengiant prašymą dalyvauja muitinė arba trečiosios šalys (konsultantai ir kt.)? |
| **1.** | **Informacija apie įmonę** |
| **1.1.** | **Bendra informacija apie įmonę** |
| 1.1.1. | Nurodykite prašymą teikiančios įmonės pavadinimą, adresą, įsteigimo datą ir juridinį statusą. Jei yra, nurodykite savo įmonės interneto svetainės adresą.  Jeigu jūsų įmonė priklauso įmonių grupei, pateikite trumpą grupės apibūdinimą ir nurodykite, ar kiti grupei priklausantys subjektai:   1. jau turi įgaliotojo ekonominės veiklos vykdytojo leidimą, arba 2. yra pateikę prašymą suteikti įgaliotojo ekonominės veiklos vykdytojo statusą ir šiuo metu nacionalinė muitinė juose atlieka įgaliotojo ekonominės veiklos vykdytojo auditą.   Jeigu teikiate prašymą, kuris apima nuolatinius verslo padalinius, nurodykite visus jų pavadinimus, adresus ir PVM mokėtojo kodus.  Jeigu įmonė įsteigta mažiau nei prieš trejus metus, nurodykite, ar ji įsteigta atlikus anksčiau veikusios įmonės vidaus reorganizaciją (pvz., įtraukus ar pardavus verslo padalinį). Jeigu taip, pateikite informacijos apie reorganizaciją. |
| 1.1.2. | Pateikite toliau nurodytus duomenis (jeigu jūsų įmonės juridinio statuso atveju tokių yra):   1. išsamius duomenis apie savininkus arba pagrindinius akcininkus, įskaitant valdomą akcijų procentinę dalį; 2. išsamius duomenis apie valdybos narius ir (arba) vadovus; 3. išsamius duomenis apie patariamąją tarybą, jeigu tokia yra, ir apie direktorių valdybą; 4. išsamius duomenis apie jūsų įmonei vadovaujantį asmenį arba jūsų įmonės valdymą kontroliuojantį asmenį.   Prašome nurodyti visą vardą ir pavardę, adresą, gimimo datą ir nacionalinį tapatybės numerį (pvz., nacionalinės asmens tapatybės kortelės numerį arba valstybinio draudimo numerį). |
| 1.1.3. | Pateikite išsamius duomenis apie asmenį, kuris atsakingas už jūsų muitinės klausimus.  Prašome nurodyti visą vardą ir pavardę, adresą, gimimo datą ir nacionalinį tapatybės numerį (pvz., nacionalinės asmens tapatybės kortelės numerį arba valstybinio draudimo numerį). |
| 1.1.4. | Trumpai apibūdinkite savo komercinę veiklą ir nurodykite savo vaidmenį tarptautinėje tiekimo grandinėje (prekių gamintojas, importuotojas, eksportuotojas, muitinės tarpininkas, vežėjas, ekspeditorius, važtos komplektuotojas, terminalo operatorius, sandėlio savininkas ir kt.). Jeigu užsiimate daugiau nei vienos rūšies veikla, įtraukite jas visas. |
| 1.1.5. | Nurodykite vietas, kuriose vykdoma su muitine susijusi veikla, taip pat kontaktinių asmenų adresus, vardus ir pavardes, telefono numerius ir el. pašto adresus; trumpai apibūdinkite toliau nurodytose vietose (įskaitant esančias kitose valstybėse narėse ir trečiosiose valstybėse) vykdomą veiklą:   1. atskirose jūsų įmonės vietose kaip juridiniame subjekte (nurodykite apytikrį kiekvieno padalinio darbuotojų skaičių), 2. vietose, kuriose trečioji šalis pagal užsakomųjų paslaugų sutartį vykdo veiklą jūsų įmonei. |
| 1.1.6. | Ar perkate iš įmonių ir (arba) parduodate įmonėms, su kuriomis esate susijęs?  Taip / Ne. |
| 1.1.7. | Apibūdinkite savo įmonės vidaus organizacinę struktūrą ir kiekvieno padalinio funkcijas ir (arba) atsakomybę. |
| 1.1.8. | Nurodykite įmonės vyresniosios vadovybės narių (direktorių, padalinių vadovų, apskaitos padalinio, muitinės padalinio ir kt. vadovų) vardus ir pavardes, trumpai apibūdinkite pavadavimo taisykles. |
| 1.1.9. | Kiek darbuotojų dirba jūsų įmonėje?  Pasirinkite vieną iš šių variantų:  o Labai maža  o Mažoji  o Vidutinė  o Didelė |
| 1.1.10. | 1. Jeigu sutinkate, kad informacija apie įgaliotojo ekonominės veiklos vykdytojo leidimą būtų skelbiama Mokesčių ir muitų sąjungos GD svetainėje, savo sutikimą nurodykite [šio savikontrolės klausimyno 1 priede.](#bookmark55) 2. Jeigu galite duoti sutikimą keistis informacija per įgaliotojo ekonominės veiklos vykdytojo leidimo išdavimo procesą siekiant užtikrinti su trečiosiomis valstybėmis sudarytų tarptautinių susitarimų dėl įgaliotųjų ekonominės veiklos vykdytojų statuso tarpusavio pripažinimo ir su saugumu susijusių priemonių įgyvendinimą, užpildykite [šio savikontrolės klausimyno 1 priedą.](#bookmark55) |
| **1.2.** | **Verslo apimtis** |
| 1.2.1. | 1. Nurodykite bent trijų užbaigtų metinių ataskaitų metinės apyvartos duomenis. Jeigu įmonė nauja, nurodykite „netaikoma“. 2. Nurodykite bent trijų užbaigtų metinių ataskaitų metinio grynojo pelno arba nuostolio duomenis. Jeigu įmonė nauja, nurodykite „netaikoma“. |
| 1.2.2. | Jeigu naudojatės saugyklomis, kurių nuosavybės teisė jums nepriklauso, nurodykite, iš ko jas nuomojatės. |
| 1.2.3. | Prie kiekvienos toliau nurodytos veiklos pateikite per pastaruosius trejus metus pateiktų deklaracijų skaičių ir vertę. Jeigu įmonė nauja, nurodykite „netaikoma“.   * Importas * Eksportas ir (arba) reeksportas * Specialiosios procedūros |
| 1.2.4. | Nurodykite sumą, per pastaruosius trejus metus sumokėtą kaip:   * Muitą * Akcizą * Importo PVM   Jeigu jūsų įmonė nauja ir veikia mažiau kaip trejus metus, pateikite duomenis už jos veiklos laikotarpį. Jeigu įmonė visiškai nauja, nurodykite „netaikoma“. |
| 1.2.5. | 1. Ar per ateinančius 2 metus savo įmonėje ketinate atlikti struktūrinių pokyčių? Jeigu taip, trumpai juos apibūdinkite. 2. Ar numatote, kad per ateinančius 2 metus tiekimo grandinėje, kurioje šiuo metu dalyvauja jūsų įmonė, įvyks kokių nors didelių pokyčių? Jeigu taip, trumpai juos apibūdinkite. |
| **1.3.** | **Informacija ir statistiniai duomenys, susiję su muitinės klausimais** |
| 1.3.1. | 1. Ar atliekate muitinės formalumus savo vardu ir savo sąskaita? 2. Ar atliekant muitinės formalumus jums kas nors atstovauja, jeigu taip – kas ir kaip (tiesiogiai ar netiesiogiai)? Nurodykite atstovo pavadinimą, adresą ir EORI kodą. 3. Ar atliekant muitinės formalumus jūs atstovaujate kitiems asmenims? Jeigu taip, kam ir kaip (tiesiogiai ar netiesiogiai)? (Išvardykite svarbiausius klientus). |
| 1.3.2. | 1. Kaip ir kas priima sprendimus dėl prekių tarifinio klasifikavimo? 2. Kokiomis kokybės užtikrinimo priemonėmis užtikrinate, kad tarifinis klasifikavimas būtų teisingas (pvz., patikrinimais, patikimumo patikrinimu, vidaus darbo instrukcijomis, reguliariu mokymu)? 3. Ar registruojate tas kokybės užtikrinimo priemones? 4. Ar reguliariai stebite savo kokybės užtikrinimo priemonių veiksmingumą? 5. Kokiais ištekliais naudojatės tarifiniam klasifikavimui nustatyti (pvz., nuolatinių duomenų apie prekes duomenų baze)? |
| 1.3.3. | 1. Kaip ir kas nustato muitinę vertę? 2. Kokiomis kokybės užtikrinimo priemonėmis užtikrinate, kad muitinė vertė būtų teisingai nustatyta (pvz., patikrinimais, patikimumo patikrinimais, vidaus darbo instrukcijomis, reguliariu mokymu, kitomis priemonėmis)? 3. Ar reguliariai stebite savo kokybės užtikrinimo priemonių veiksmingumą? 4. Ar registruojate tas kokybės užtikrinimo priemones? |
| 1.3.4. | Pateikite importuojamų prekių lengvatinės ir nelengvatinės kilmės apžvalgą.   1. Kokių vidaus veiksmų ėmėtės, kad patikrintumėte, ar teisingai deklaruota importuotų prekių kilmės šalis? 2. Apibūdinkite metodą, kuriuo vadovaudamiesi išduodate lengvatų įrodymo dokumentus ir kilmės sertifikatus eksportui. |
| 1.3.5. | Ar dirbate su prekėmis, kurioms taikomi antidempingo arba kompensaciniai muitai?  Jeigu taip, pateikite informacijos apie ES nepriklausantį gamintoją (-us) arba šalis, kurių prekėms taikomi pirmiau minėti muitai. |
| **2.** | **Duomenys apie reikalavimų laikymąsi**  **(SMK 39 straipsnio a punktas; SMK ĮA 24 straipsnis *; Įgaliotųjų ekonominės veiklos vykdytojų gairių 2 dalies I skirsnis)*** |
| 2.1. | Ar per pastaruosius trejus metus jūs arba muitinės ir (arba) mokesčių administratoriai jūsų įmonėje nustatė muitų teisės aktų ir mokesčių taisyklių pažeidimų? Jeigu taip, trumpai apibūdinkite tuos pažeidimus.   1. Kaip apie pažeidimus pranešėte atitinkamoms valdžios institucijoms? 2. Kokios kokybės užtikrinimo priemonės buvo įdiegtos, siekiant ateityje užkirsti kelią tokiems pažeidimams? 3. Ar registruojate tas kokybės užtikrinimo priemones?   Ar jūsų įmonė buvo pripažinta padariusi kokį nors reikšmingą baudžiamosios teisės pažeidimą, susijusį su įmonės ekonomine veikla?  Jeigu taip, apibūdinkite pažeidimą ir nurodykite, kada jis buvo įvykdytas. Taip pat pateikite nuorodą į teismo sprendimą. |
| 2.2. | 1. Ar ketina teikti, o gal jau pateikėte prašymą dėl kokio nors kito muitinės leidimo? Taip / Ne. Jeigu taip, pateikite daugiau informacijos. 2. Ar per pastaruosius trejus metus dėl muitinės taisyklių pažeidimų buvo atmesti kokie nors prašymai dėl leidimų ir (arba) sertifikatų arba buvo sustabdytas ar atšauktas turimų leidimų galiojimas? Taip / Ne.   Jeigu taip, kiek kartų ir dėl kokių priežasčių? |
| **3.** | **Apskaitos ir logistikos sistema**  ***(SMK 39 straipsnis, SMK ĮA 25 straipsnis; Įgaliotųjų ekonominės veiklos vykdytojų gairių 2 dalies II skirsnis)*** |
| **3.1.** | **Audito seka** |
| 3.1.1. | Ar jūsų apskaitos sistema palengvina visą jūsų su muitine susijusios veiklos, mokesčių požiūriu svarbaus prekių judėjimo ar  apskaitos įrašų audito seką?  Jeigu taip, apibūdinkite pagrindines šios audito sekos ypatybes. |
| **3.2.** | **Apskaitos ir logistikos sistema** |
| 3.2.1. | Kokia kompiuterine sistema (technine ir programine įranga) apskritai naudojatės savo versle, ir kokia – konkrečiai muitinės klausimams? Ar tos sistemos integruotos?  Pateikite duomenų apie:  – kūrimo, bandymo ir naudojimo funkcijų atskyrimą;  – naudotojų funkcijų atskyrimą;  – prieigos patikras (kokios jos yra ir kas tikrinimas)  – verslo sistemos ir deklaracijos sistemos atsekamumą. |
| 3.2.2. | Ar jūsų logistikos sistema pajėgi atskirti Sąjungos ir ne Sąjungos prekes ir nurodyti jų vietą? Taip / Ne.  Jeigu taip, pateikite daugiau informacijos.  Jeigu su ne Sąjungos prekėmis nedirbate, nurodykite „netaikoma“. |
| 3.2.3. | 1. Kokioje vietoje vykdoma jūsų kompiuterizuota veikla? 2. Ar jūsų kompiuterinės programos perduotos pagal užsakomųjų paslaugų sutartį? Jeigu taip, nurodykite įmonės ar įmonių, kurioms pagal užsakomųjų paslaugų sutartį perduotos kompiuterinės programos, duomenis (pavadinimą, adresą, PVM mokėtojo kodą), taip pat apibūdinkite, kaip valdote prieigos prie kompiuterinių programų, kurios perduotos pagal užsakomųjų paslaugų sutartį, patikras. |
| **3.3.** | **Vidaus kontrolės sistema** |
| 3.3.1. | Ar jūsų įmonėje yra apskaitos, pirkimo, pardavimo ir muitinės veiklos padaliniams, taip pat gamybai, žaliavų ir prekių valdymui ir logistikai skirtos vidaus kontrolės sistemos gairės? Taip / Ne.  Jeigu taip, trumpai apibūdinkite tas gaires ir tai, kaip jos atnaujinamos.  Pavyzdžiui, ar vykdomi tokie veiksmai, kaip darbuotojų instruktažas, darbuotojų mokymas, teikiamos instrukcijos dėl trūkumų  tikrinimo ir veikia korektūros mechanizmas. |
| 3.3.2. | Ar atliktas koks nors jūsų vidaus kontrolės procesų vidaus ir (arba) išorės auditas? Taip / Ne. Ar tas auditas apima jūsų įprastų muitinės procedūrų auditą? Taip / Ne.  Jeigu taip, pateikite naujausios audito ataskaitos kopiją. |
| 3.3.3. | Trumpai apibūdinkite jūsų kompiuterinių bylų (nuolatinių duomenų ar pagrindinių rinkmenų) tikrinimo tvarką. Kaip, vadovaujantis ta tvarka, jūsų požiūriu, atsižvelgiama į tokią riziką:   1. neteisingą ir (arba) neišsamų operacijų registravimą apskaitos sistemoje; 2. neteisingų nuolatinių arba pasenusių duomenų, pvz., prekių skaičiaus ir tarifų kodų, naudojimą; 3. netinkamą pareiškėjo veiklos metu vykstančių įmonės procesų kontrolę. |
| **3.4.** | **Prekių srautas** |
| 3.4.1. | Trumpai apibūdinkite prekių srauto registravimo (fizinio ir registruose) tvarką, pradedant nuo prekių atvežimo ir sandėliavimo, baigiant gamyba ir išsiuntimu. Kas ir kur saugo registrus? |
| 3.4.2. | Trumpai apibūdinkite galiojančią atsargų lygio tikrinimo tvarką, įskaitant tų patikrų dažnumą ir kaip tvarkomi neatitikimai (pvz., inventorizacija). |
| **3.5.** | **Įprastos muitinės procedūros** |
| 3.5.1. | Ar jūsų įmonėje veikia dokumentuota muitinės deklaracijų, įskaitant jūsų vardu (pvz., muitinės tarpininko ar ekspeditoriaus) pateiktų deklaracijų, tikslumo tikrinimo tvarka? Taip / Ne.  Jeigu taip, trumpai apibūdinkite tą tvarką.  Jeigu ne, ar tikrinate muitinės deklaracijų tikslumą? Taip / Ne.  Jeigu taip, kokiu būdu? |
| 3.5.2. | a) Ar jūsų įmonė turi kompetentingų institucijų informavimo apie pažeidimus instrukcijas arba gaires (pvz., apie įtariamą su muitine susijusių prekių vagystę, įsilaužiamąją vagystę arba kontrabandą)?  Ar tos instrukcijos dokumentuotos (pvz., darbo instrukcijos, vadovai, kiti gairių dokumentai)?  b) Ar per pastaruosius metus nustatėte kokių nors pažeidimų (arba buvo įtariamų pažeidimų) ir apie tai pranešėte kompetentingoms institucijoms? Taip / Ne. |
| 3.5.3. | Ar prekiaujate prekėmis, kurioms reikalingos ekonominės prekybos licencijos, pvz., tekstilės ar žemės ūkio prekėmis? Taip / Ne.  Jeigu taip, trumpai apibūdinkite su tokių prekių importu ir (arba) eksportu susijusių licencijų administravimo tvarką. |
| 3.5.4. | 1. Ar dirbate su prekėmis, kurioms reikalingos importo ir eksporto licencijos, susijusios su draudimais ir apribojimais? 2. Ar dirbate su prekėmis, kurioms reikalingos kitos importo ir eksporto licencijos? 3. Jeigu taip, nurodykite prekių rūšį ir ar jūsų įmonėje veikia tokių licencijų valdymo tvarka. |
| 3.5.5. | Ar dirbate su prekėmis, kurios patenka į Reglamento dėl dvejopo naudojimo prekių (Tarybos reglamento Nr. 428/2009/EB) taikymo sritį? Taip / Ne.  Jeigu taip, ar įgyvendinote vidaus atitikties užtikrinimo programą? Taip / Ne.  Jeigu taip, trumpai apibūdinkite tą programą ir tai, kaip ji atnaujinama. |
| **3.6.** | **Atsarginės kopijos, atkūrimas, atsarginės procedūros sistemos gedimo atveju ir archyvavimas** |
| 3.6.1. | Trumpai apibūdinkite savo verslo duomenų registrų atsarginių kopijų kūrimo, atkūrimo, atsarginių procedūrų, archyvavimo ir paieškos tvarką. |
| 3.6.2. | Kiek laiko duomenys saugomi jų sukūrimo sistemoje ir kiek laiko šie duomenys archyvuojami? |
| 3.6.3. | Ar įmonė turi nenumatytų atvejų planą sistemos sutrikimo ir (arba) gedimo atveju? Taip / Ne. |
| **3.7.** | **Kompiuterinių sistemų apsauga** |
| 3.7.1. | 1. Trumpai apibūdinkite veiksmų, kurių ėmėtės savo kompiuterinėms sistemoms nuo neteisėto įsilaužimo apsaugoti (pvz., užkarda, antivirusinė programa, apsauga naudojant slaptažodžius). 2. Ar buvo atliktas koks nors bandomasis įsilaužimas, jeigu taip – kokie jo rezultatai, ar reikėjo imtis taisomųjų priemonių ir ar jos įgyvendintos? 3. Ar per pastaruosius metus jums pasitaikė kokių nors su IT saugumu susijusių incidentų? |
| 3.7.2. | 1. Trumpai apibūdinkite kompiuterinių sistemų prieigos teisių suteikimo tvarką. 2. Kas atsakingas už kompiuterinių sistemų eksploatavimą ir apsaugą? 3. Ar turite darbuotojams skirtas IT saugumo gaires ar vidaus instrukcijas? 4. Kaip stebite, kad jūsų įmonėje būtų taikomos IT saugumo priemonės? |
| 3.7.3. | 1. Nurodykite, kur yra jūsų pagrindinis serveris. 2. Apibūdinkite, kaip jis apsaugotas. |
| **3.8.** | **Dokumentų apsauga** |
| 3.8.1. | Trumpai apibūdinkite, kokių veiksmų (pvz., prieigos teisių apribojimas, elektroninių atsarginių kopijų kūrimas) ėmėtės informacijai ir (arba) dokumentams nuo neteisėtos prieigos, piktnaudžiavimo, tyčinio sunaikinimo ir praradimo apsaugoti? |
| 3.8.2. | Ar per pastaruosius metus pasitaikė neteisėtos prieigos prie dokumentų atvejų, jeigu taip – kokių priemonių imtasi, kad tai nepasikartotų? |
| 3.8.3. | Trumpai atsakykite į šiuos klausimus:   1. Kurių kategorijų darbuotojai turi prieigą prie išsamių duomenų apie žaliavų ir prekių srautus? 2. Kurių kategorijų darbuotojai turi teisę tokius duomenis keisti? Ar pakeitimai išsamiai dokumentuojami? |
| 3.8.4. | Trumpai apibūdinkite, kokius saugumo ir saugos reikalavimus keliate savo prekybos partneriams ir kitiems kontaktiniams asmenims, siekdami išvengti piktnaudžiavimo informacija (pvz., kad nebūtų keliama grėsmė tiekimo grandinei neteisėtai perdavus duomenis apie išsiuntimą)? |
| **4.** | **Finansinis mokumas**  ***(SMK 39 straipsnio c punktas, SMK ĮA 26 straipsnis; Įgaliotojų ekonominės veiklos vykdytojų gairių 2 dalies III skirsnis)*** |
| 4.1. | Ar per pastaruosius trejus metus buvo inicijuotos kokios nors bankroto arba nemokumo procedūros jūsų įmonės turto atžvilgiu?  Taip / Ne.  Jeigu taip, pateikite daugiau informacijos. |
| 4.2. | Ar per visus trejus pastaruosius metus jūsų įmonės finansinė būklė buvo pakankamai gera, kad įbūtų galima įvykdyti finansinius įsipareigojimus, kaip nurodyta SMK ĮA 26 straipsnyje? Jeigu taip, pateikite įrodymų, pvz., savo auditorių raštą arba audituotą ataskaitą, savo galutinių ataskaitų (įskaitant valdymo ataskaitas) kopiją; jeigu jūsų ataskaitos nebuvo audituotos – pateikite savo banko arba finansų įstaigos dokumentą. Jeigu ne, pateikite išsamią informaciją. |
| 4.3. | Jeigu jūsų įmonė yra nauja, pateikite visus dokumentus ir informaciją, susijusią su jūsų finansine būkle, pvz., direktorių, partnerių ar vienintelio savininko patvirtintas naujausias grynųjų pinigų srautų, balanso, pelno ir nuostolių prognozes. |
| 4.4. | Ar yra kokių nors jums žinomų aplinkybių, kurios artimiausioje ateityje galėtų turėti poveikio jūsų finansiniam mokumui? Taip / Ne. Jeigu taip, pateikite daugiau informacijos. |
| **5.** | **Praktiniai kompetencijos arba profesinės kvalifikacijos standartai**  ***(SMK 39 straipsnio d punktas, SMK ĮA 27 straipsnis; Įgaliotojų ekonominės veiklos vykdytojų gairių 2 dalies IV skirsnis)*** |
| **5.1.** | **Praktiniai kompetencijos standartai** |
| 5.1.1. | Ar jūs arba asmuo, atsakingas už muitinės klausimus jūsų įmonėje, turite bent trejų metų su muitinės klausimais susijusios  praktinės patirties? Taip / Ne.  Jeigu taip, pateikite šią patirtį patvirtinančios informacijos. |
| 5.1.2. | Ar jūs arba asmuo, atsakingas už muitinės klausimus jūsų įmonėje, atitinkate Europos standartizacijos organizacijos patvirtintus su muitinės klausimais susijusį kokybės standartą, jei toks yra? Taip / Ne.  Jeigu taip, pateikite informacijos apie šį kokybės standartą. |
| **5.2.** | **Profesinė kvalifikacija** |
| 5.2.1. | Ar jūs arba asmuo, atsakingas už muitinės klausimus jūsų įmonėje, sėkmingai baigėte jūsų vykdomos muitinės srities veiklos  apimčiai pritaikytą ir ją atitinkantį muitų teisės aktų srities mokymą, kurį rengė bet kuris iš toliau nurodytų subjektų:  i) valstybės narės muitinė;  ii) tokį kvalifikacinį mokymą galinti rengti švietimo įstaiga, kurią šiuo tikslu yra pripažinusi muitinė arba už profesinį mokymą  atsakinga valstybės narės įstaiga;  iii) tokį kvalifikacinį mokymą galinti rengti profesinė ar verslo asociacija, kurią šiuo tikslu yra pripažinusi valstybės narės muitinė  arba kuri yra akredituota Sąjungoje?  Taip / Ne.  Jeigu taip, pateikite informacijos apie mokymą, kurį jūs arba asmuo, atsakingas už muitinės klausimus jūsų įmonėje, sėkmingai  baigėte. |
| **6.** | **Saugos ir saugumo reikalavimai**  ***(SMK 39 straipsnio e punktas, SMK ĮA 28 straipsnis; Įgaliotojų ekonominės veiklos vykdytojų gairių 2 dalies V skirsnis)*** |
| **6.1.** | **Bendroji informacija apie saugą ir saugumą** |
| 6.1.1. | Nurodykite saugos ir saugumo klausimais kompetentingo asmens vardą, pavardę ir pareigas. |
| 6.1.2. | 1. Ar esate atlikę savo įmonės rizikos ir grėsmių vertinimą? Taip / Ne. 2. Ar parengtas kiekvienai veiklos vietai skirtas saugumo planas (kai tinkama)? Taip / Ne.   Kaip dažnai tie dokumentai peržiūrimi ir atnaujinami? |
| 6.1.3. | Trumpai apibūdinkite savo nustatytą su įgaliotojo ekonominės veiklos vykdytojo statusui taikomais saugumo kriterijais susijusią saugumo riziką (įmonės viduje ar jūsų įmonei dirbant su klientais, tiekėjais ir išorės paslaugų teikėjais). |
| 6.1.4. | Kaip jūsų įmonėje įgyvendinamos ir koordinuojamos saugumo priemonės, kas už jas atsakingas? |
| 6.1.5. | Jeigu jūsų įmonė turi keletą patalpų, ar saugumo priemonių įgyvendinimas visose tose patalpose yra suderintas? Taip / Ne. |
| 6.1.6. | 1. Ar jūsų įmonėje parengtos kokios nors saugumo instrukcijos? Kaip su jomis supažindinami jūsų darbuotojai ir asmenys, kurie lankosi jūsų įmonės patalpose? 2. Kaip jos dokumentuojamos (vadovas, darbo gairės, informacinis biuletenis ir kt.)? |
| 6.1.7. | a) Ar per pastaruosius metus jums pasitaikė kokių nors su saugumu susijusių incidentų? Taip / Ne.  Jeigu taip, trumpai apibūdinkite tuos incidentus ir priemones, kurių ėmėtės, kad ateityje tokie incidentai nepasikartotų?  b) Ar registruojate saugumo incidentus ir priemones, kurių ėmėtės? Taip / Ne. |
| 6.1.8. | Ar esate gavę kitos viešosios įstaigos ar institucijos (transporto, civilinės aviacijos ir kt.) saugumo sertifikatą, leidimą ar patvirtinimą? Taip / Ne.  Jeigu taip, pateikite to sertifikato, leidimo ar patvirtinimo kopiją ir informaciją apie patalpas ir (arba) vietas, kurioms galioja susijęs sertifikatas, leidimas ar patvirtinimas.   1. Pateikite nepriklausomai akredituotų standartų, licencijų ar leidimų, kuriais vadovaujatės, sąrašą ir nurodykite, kokie tų standartų patikrinimai arba auditas turi būti atliekami. 2. Ar ketinote teikti ar gal jau pateikėte prašymą gauti kokį nors kitą saugumo sertifikatą, leidimą ar patvirtinimą (pvz., reguliuojamo subjekto, žinomo siuntėjo ir kt.)? Taip / Ne.   Jeigu taip, pateikite daugiau informacijos. |
| 6.1.9. | Ar jūsų importuojamoms ir (arba) eksportuojamoms prekėms taikomi kokie nors konkretūs saugumo ir saugos reikalavimai? |
| 6.1.10. | 1. Ar naudojatės apsaugos įmonės paslaugomis? Jeigu taip, kokios? 2. Ar ši įmonė atliko jūsų įmonės grėsmių vertinimą? Jeigu taip, trumpai apibūdinkite jos nustatytą su įgaliotojo ekonominės veiklos vykdytojo statusui taikomais saugumo kriterijais susijusią saugumo riziką. |
| 6.1.11. | Ar jūsų klientai arba draudimo įmonė jums kelia kokius nors saugos ir saugumo reikalavimus? Taip / Ne.  Jeigu taip, pateikite daugiau informacijos. |
| **6.2.** | **Pastatų saugumas**  ***(Įgaliotųjų ekonominės veiklos vykdytojų gairių 2 dalies V skirsnio 2 poskirsnis)*** |
| 6.2.1. | a) Trumpai apibūdinkite, kaip apsaugotos jūsų įmonės išorinės ribos. Kaip tikrinama tų procedūrų atitiktis?  b)Kaip, kas ir kokiu dažnumu atlieka tvorų ir pastatų patikrinimus? Kaip tie patikrinimai ir jų rezultatai registruojami?  c) Kaip pranešama apie su saugumu susijusius incidentus ir kaip jie sprendžiami? |
| 6.2.2. | 1. Kokių rūšių prieiga galima prie jūsų įmonės patalpų? 2. Kaip ji valdoma? 3. Ar prieigos punktai apriboti tam tikru laiku ir (arba) diena? |
| 6.2.3. | Ar patalpos tinkamai apšviestos (pvz., nuolatinis apšvietimas, judesio jutikliai, prieblandos jungiklis)? |
| 6.2.4. | Kaip jūsų įmonėje vyksta raktų administravimas (pvz., laikymo vieta, prieiga, įrašas)? Ar tai dokumentuojama raštu? Taip / Ne. |
| 6.2.5. | 1. Ar įmonės teritorijoje galima statyti asmenines transporto priemones? 2. Jeigu taip, kokiems asmenims? 3. Kas duoda sutikimą? 4. Ar transporto priemonės tikrinamos (prie įvažiavimo į teritoriją ar automobilių stovėjimo aikštelę)? 5. Ar yra raštiškos instrukcijos? Taip / Ne. |
| **6.3.** | **Patekimas į patalpas**  ***(Įgaliotųjų ekonominės veiklos vykdytojų gairių 2 dalies V skirsnio 3 poskirsnis)*** |
| 6.3.1. | 1. Trumpai apibūdinkite, kaip reguliuojamas darbuotojų, lankytojų, kitų asmenų, transporto priemonių ir prekių patekimo į jūsų patalpas (pastatus, gamybos zonas, sandėlius ir kt.) procesas. 2. Kas tikrina nustatytų procedūrų laikymąsi? |
| 6.3.2. | 1. Apibūdinkite procedūras, kurios turi būti atliekamos įmonės teritorijoje (lauke arba pastatuose) aptikus neteisėtai patekusį asmenį ir (arba) transporto priemonę. 2. Kaip apie tas procedūras pranešama darbuotojams (pvz., veiksmų planas, vadovas, darbo gairės, mokymas)? |
| 6.3.3. | Pateikite kiekvienos jūsų įmonės vietos, kurioje vykdoma su muitine susijusi veikla, planą (pvz., bendrąjį planą, projektą), kuriame matyti pastatų ribos, patekimo keliai ir išsidėstymas (jei toks planas yra). |
| 6.3.4. | Jei taikoma, pateikite informaciją apie visas kitas įmones, kurios įsikūrusios tose pačiose patalpose. |
| **6.4.** | **Krovinių vienetai (kaip antai konteineriai, nuimami kėbulai, gabenimo dėžės)**  ***(Įgaliotųjų ekonominės veiklos vykdytojų gairių 2 dalies V skirsnio 4 poskirsnis)*** |
| 6.4.1. | Ar prieigai prie krovinių vienetų taikomos taisyklės ir (arba) apribojimai? Taip / Ne.  Jeigu taip, kaip tokie apribojimai įgyvendinami? |
| 6.4.2. | Trumpai apibūdinkite įdiegtas priemones, kuriomis užkertamas kelias neteisėtai prieigai prie krovinių vienetų (ypač atvirose saugojimo vietose) ir jų neteisėtam keitimui (pvz., nuolatinė priežiūra, darbuotojų mokymas ir jų informavimas apie riziką, plombos, procedūrų, kurių reikia laikytis neteisėto patekimo atveju, instrukcijos)? |
| 6.4.3. | 1. Ar, siekdami užkirsti kelią neteisėtam prekių keitimui, naudojate plombas? Jeigu taip, kokias? Ar tos plombos atitinka kokius nors konkrečius standartus (pvz., ISO)? 2. Jeigu plombos nenaudojamos, kaip užtikrinate, kad prekės nebūtų pakeistos? |
| 6.4.4. | Kokiomis kontrolės priemonėmis tikrinate krovinių vienetus (pvz., taikote procedūrą, pagal kurią tikrinamos septynios vietos: priekinė siena, kairė pusė, dešinė pusė, grindys, lubos ir stogas, vidinės ir išorinės durys, išorė ir važiuoklė)? |
| 6.4.5. | Atsakykite į šiuos klausimus:   1. Kas yra krovinių vienetų savininkas ir (arba) operatorius? 2. Kas prižiūri ir (arba) remontuoja krovinių vienetus? 3. Ar parengti nuolatinės priežiūros planai? 4. Ar tikrinami išorės priežiūros darbai? |
| **6.5.** | **Logistikos procesai**  ***(Įgaliotųjų ekonominės veiklos vykdytojų gairių 2 dalies V skirsnio 4 poskirsnis)*** |
| 6.5.1. | 1. Kokiomis transporto priemonėmis paprastai naudojasi jūsų įmonė? 2. Ar visą su transportu susijusią veiklą jūsų įmonė vykdo pati, ar naudojasi ir išorės paslaugų teikėjų (pvz., ekspeditorių ir (arba) vežėjų) paslaugomis? 3. Kaip nustatote, ar ekspeditorius ir (arba) vežėjas atitinka būtinus saugumo standartus (pvz., remdamiesi saugumo sertifikatu, deklaracijomis ar susitarimais)? 4. Ar pagal užsakomųjų paslaugų sutartį pavestai atlikti su transportu susijusiai veiklai taikote kitas priemones, siekdami, kad būtų atitinkami saugumo standartai?   Jeigu tinkama, šiuo požiūriu apibūdinkite savo priemonių pobūdį ir taikymo sritį. |
| **6.6.** | **Įvežamos prekės**  ***(Įgaliotųjų ekonominės veiklos vykdytojų gairių 2 dalies V skirsnio 4 poskirsnis)*** |
| 6.6.1. | 1. Trumpai apibūdinkite įvežamų prekių saugumo ir saugos užtikrinimo procedūrą. 2. Trumpai apibūdinkite, kaip tikrinama šių procedūrų atitiktis. |
| 6.6.2. | Ar jūsų darbuotojai informuoti apie saugumo susitarimus su tiekėjais, kaip užtikrinamas tų susitarimų laikymasis? |
| 6.6.3. | 1. Trumpai apibūdinkite, kaip tikrinama, ar nepažeistos įvežamų prekių plombos? 2. Ar įvežamos prekės yra tinkamai užplombuotos? Taip / Ne. 3. Ar jūsų įmonė dirba su specifinių rūšių prekėmis, kurioms būtinos specifinės saugumo priemonės (pvz., oro transportu vežami kroviniai ir (arba) oro paštas)?   Jeigu taip, kokios procedūros ir (arba) priemonės yra įdiegtos? |
| 6.6.4. | Ar įvežamos prekės yra pažymėtos, jeigu taip, kokiu būdu? |
| 6.6.5. | Trumpai apibūdinkite įvežamų prekių skaičiavimo ir svėrimo procesą. |
| 6.6.6. | Trumpai apibūdinkite, kaip, kada ir kas įvežamas prekes patikrina pagal lydimuosius dokumentus ir užregistruoja jūsų registruose? |
| 6.6.7. | 1. Ar už prekių pirkimą, prekių gavimą ir bendrą administravimą atsakingi skyriai yra aiškiai atskirti? Taip / Ne. 2. Ar tarp šių skyrių veikia integruoti vidaus kontrolės mechanizmai? Taip / Ne. Jeigu taip, kaip jie veikia? |
| **6.7.** | **Prekių saugojimas**  ***(Įgaliotųjų ekonominės veiklos vykdytojų gairių 2 dalies V skirsnio 4 poskirsnis)*** |
| 6.7.1. | Apibūdinkite, kokiose vietose atskyrėte prekių saugojimo vietas? |
| 6.7.2. | 1. Trumpai apibūdinkite įvežamų prekių saugojimo vietos paskyrimo tvarką. 2. Ar turite saugojimo vietų lauke? Taip / Ne. Jeigu taip, trumpai jas apibūdinkite. |
| 6.7.3. | Ar turite dokumentuotas inventorizacijos ir per inventorizaciją nustatytų pažeidimų šalinimo procedūras? Taip / Ne.  Jeigu taip, trumpai jas apibūdinkite. |
| 6.7.4. | Ar skirtingoms rizikos grupėms priklausančios prekės saugomos atskirai? Taip / Ne.   1. Apibūdinkite atskiro saugojimo kriterijus (pvz., pavojingos prekės, didelės vertės prekės, cheminės medžiagos, ginklai, oro transportu vežami kroviniai ir (arba) oro paštas)? 2. Apibūdinkite, kaip užtikrinate, kad prekės būtų nedelsiant užregistruotos logistinių operacijų apskaitos ir (arba) prekių apskaitos dokumentuose. |
| 6.7.5. | 1. Trumpai apibūdinkite, kaip prekės saugomos nuo neteisėto patekimo į sandėliavimo patalpas. 2. Trumpai apibūdinkite, kaip tikrinama šių procedūrų atitiktis. |
| 6.7.6. | Jeigu prekių saugojimas pagal užsakomųjų paslaugų sutartį pavestas trečiajai šaliai, trumpai apibūdinkite, kaip ir kur prekės saugojamos, taip pat nurodykite, kokiomis kontrolės priemonėmis prižiūrite prekių tvarkymą. |
| **6.8.** | **Prekių gamyba**  ***(Įgaliotųjų ekonominės veiklos vykdytojų gairių 2 dalies V skirsnio 4 poskirsnis)*** |
| 6.8.1. | 1. Trumpai apibūdinkite, kokios vietos ir (arba) zonos skirtos prekių gamybai. 2. Jeigu gamybą (pvz., prekių perdirbimą, tiesioginį pristatymą) vykdo išorės partneris, trumpai apibūdinkite, kaip užtikrinamas prekių vientisumas (pvz., sutartiniais susitarimais). |
| 6.8.2. | a) Ar įdiegtos kokios nors saugumo priemonės, kuriomis prekės saugomos nuo neteisėto patekimo į gamybos zoną? Taip / Ne.  Jeigu taip, trumpai apibūdinkite tas priemones ir nurodykite, ar jos egzistuoja rašytine forma.  b) Trumpai apibūdinkite, kaip tikrinama šių procedūrų atitiktis. |
| 6.8.3. | Trumpai apibūdinkite produktų pakavimo procedūras ir nurodykite, ar jos egzistuoja rašytine forma. |
| 6.8.4. | Jeigu galutinis produkto supakavimas pagal užsakomųjų paslaugų sutartį pavestas trečiajai šaliai, trumpai apibūdinkite, kaip užtikrinamas prekių vientisumas. |
| **6.9.** | **Prekių krovimas**  ***(Įgaliotųjų ekonominės veiklos vykdytojų gairių 2 dalies V skirsnio 4 poskirsnis)*** |
| 6.9.1. | 1. Trumpai apibūdinkite, kaip jūsų įmonėje valdomas prekių krovimas (pvz., atsakomybės priskyrimas, prekių patikrinimai, transporto priemonės, rezultatų registravimas, informacijos teikimas ir kt.). 2. Ar yra rašytinės proceso organizavimo instrukcijos? Taip / Ne. |
| 6.9.2. | 1. Ar išvežamos prekės arba transporto priemonės yra plombuojamos? Taip / Ne. Jeigu taip, kaip ir kas vykdo plombavimą, kokiomis plombomis? 2. Ar prekių lydimuosiuose dokumentuose nurodomi kokie nors plombų numeriai? Taip / Ne. 3. Kaip registruojate savo plombas? |
| 6.9.3. | Trumpai apibūdinkite, kaip užtikrinama, kad krovimas atitiktų klientų keliamus saugumo reikalavimus. |
| 6.9.4. | Trumpai apibūdinkite, kokiomis priemonėmis užtikrinama, kad prekės, kurias reikia pakrauti, ir pats krovimo procesas nebūtų paliktas be priežiūros. |
| 6.9.5. | Ar tikrinama, ar yra visos išvežamos prekės (pvz., jos sveriamos, skaičiuojamos)? Taip / Ne.  Jeigu taip, kas ir kaip tai atlieka? |
| 6.9.6. | Trumpai apibūdinkite, kaip, kada ir kas išvežamas prekes tikrina pagal užsakymus, krovinio aprašus ir išregistruoja iš prekių apskaitos. |
| 6.9.7. | Trumpai apibūdinkite jūsų įmonėje veikiančius kontrolės mechanizmus, skirtus su prekių krovimu susijusiems pažeidimams nustatyti. |
| **6.10.** | **Saugumo reikalavimai verslo partneriams**  ***(Įgaliotųjų ekonominės veiklos vykdytojų gairių 2 dalies V skirsnio 5 poskirsnis)*** |
| 6.10.1. | Trumpai apibūdinkite, kaip jūsų įmonė tikrina prekybos partnerių tapatybę siekdama apsaugoti tiekimo grandinę (informacijos paiešką prieš priimant ar pateikiant užsakymus). |
| 6.10.2. | 1. Kokių priemonių ėmėtės siekdami patvirtinimo, kad jūsų verslo partneriai užtikrina jiems tenkančios tarptautinės tiekimo grandinės dalies saugumą (pvz., saugumo deklaracijos, sutartiniai reikalavimai, įgaliotojo ekonominės veiklos vykdytojo statusą turintys prekybos partneriai)? 2. Trumpai apibūdinkite, kaip tikrinama šių procedūrų atitiktis. |
| 6.10.3. | Ar per pastaruosius metus esate nustatęs kokių nors su partneriais sudarytų saugumo susitarimų pažeidimų? Taip / Ne. Jeigu taip, kokių priemonių ėmėtės? |
| 6.11. | **Personalo saugumas**  ***(Įgaliotųjų ekonominės veiklos vykdytojų gairių 2 dalies V skirsnio 6 poskirsnis)*** |
| 6.11.1. | 1. Trumpai apibūdinkite, kaip pagal jūsų įdarbinimo politiką atsižvelgiama į saugumo ir saugos reikalavimus. Kas atsakingas už šią sritį? 2. Ar saugumo procedūros užregistruotos raštu? Taip / Ne. 3. Trumpai apibūdinkite, kaip tikrinama šių procedūrų atitiktis. |
| 6.11.2. | Kokia apimtimi atliekamas toliau išvardytų kategorijų darbuotojų saugumo patikrinimas (pvz., policijos patikrinimas siekiant patvirtinti, kad nėra informacijos apie asmens teistumą):   1. naujų darbuotojų, kurie dirbs saugumo požiūriu svarbiose srityse; 2. esamų darbuotojų, kuriuos reikia perkelti dirbti į saugumo požiūriu svarbias sritis.   Kaip užtikrinama, kad įmonę paliekantys darbuotojai nebeturėtų jokios fizinės ar elektroninės prieigos prie įmonės patalpų arba duomenų? |
| 6.11.3. | Ar darbuotojams organizuojamas saugumo ir saugos mokymas? Taip / Ne. Jei taip:   1. Kaip dažnai organizuojamas saugumo ir saugos mokymas? 2. Ar organizuojate kasmetinį žinių atnaujinimo mokymą? Taip / Ne. 3. Ar tai yra vidaus mokymas, ar išorės mokymų organizatoriaus organizuojamas mokymas? 4. Ar yra raštiškų įrašų apie šį mokymą? Taip / Ne. |
| 6.11.4. | Atsakykite į šiuos klausimus:   1. Nurodykite sritis, kuriose dirba laikinieji darbuotojai. 2. Ar reguliariai tikrinama, ar tie darbuotojai atitinka saugumo standartus? Jeigu taip, kas ir kaip tai atlieka?   Ar tiems darbuotojams parengtos saugumo instrukcijos? |
| **6.12.** | **Išorės paslaugos**  ***(Įgaliotųjų ekonominės veiklos vykdytojų gairių 2 dalies V skirsnio 7 poskirsnis; Įgaliotųjų ekonominės veiklos vykdytojų gairių 2 priedo 4.12 punktas)*** |
| 6.12.1. | Ar naudojatės kokiomis nors sutartinėmis išorės paslaugomis, pvz., gabenimo, apsaugos darbuotojų, valymo, tiekimo, priežiūros ir kt.? Taip / Ne.  Jei taip:   1. Trumpai apibūdinkite, kokios išorės paslaugos ir kokiu mastu teikiamos (apibūdinkite tas, kurios nebuvo aprašytos ankstesniuose skirsniuose). 2. Ar su išorės paslaugų teikėjais sudaryti raštiški susitarimai, kuriuose būtų nurodyti saugumo reikalavimai? Taip / Ne. 3. Trumpai apibūdinkite, kaip tikrinama tuose susitarimuose nurodytų procedūrų atitiktis. |

**1 priedas**

**Sutikimas įgaliotojo ekonominės veiklos vykdytojo duomenis skelbti Mokesčių ir muitų sąjungos GD svetainėje**

Sutinku, kad informacija apie įgaliotojo ekonominės veiklos vykdytojo leidimą būtų skelbiama įgaliotųjų ekonominės veiklos vykdytojų sąraše:

Parašas……………………………………

Pasirašančio asmens pareigos………………………

(Užpildytą klausimyną turėtų pasirašyti direktorius, valdantysis partneris ar vienasmenis savininkas, tačiau šiuo atveju

rekomenduojama, kad sutikimą duotų įgaliotasis pasirašantis asmuo)

Data:………………………………………….

**Sutikimas keistis informacija per įgaliotojo ekonominės veiklos vykdytojo leidimo išdavimo procesą siekiant užtikrinti su trečiosiomis valstybėmis sudarytų tarptautinių susitarimų dėl įgaliotųjų ekonominės veiklos vykdytojų statuso tarpusavio pripažinimo ir su saugumu susijusių priemonių įgyvendinimą**

Sutinku keistis informacija per įgaliotojo ekonominės veiklos vykdytojo leidimo išdavimo procesą siekiant užtikrinti su trečiosiomis valstybėmis sudarytų tarptautinių susitarimų dėl įgaliotųjų ekonominės veiklos vykdytojų statuso tarpusavio pripažinimo ir su saugumu susijusių priemonių įgyvendinimą:

Parašas……………………………………

Pasirašančio asmens pareigos………………………

(Užpildytą klausimyną turėtų pasirašyti direktorius, valdantysis partneris ar vienasmenis savininkas, tačiau šiuo atveju

rekomenduojama, kad sutikimą duotų įgaliotasis pasirašantis asmuo)

Data:………………………………………….

Jeigu davėte sutikimą dėl tarpusavio pripažinimo, taip pat pateikite šią informacija:

Transliteruotas pavadinimas:……………………………….. Transliteruotas gatvės pavadinimas ir numeris:…………………. Transliteruotas pašto indeksas ir miesto pavadinimas:……………

Reikėtų naudoti tik lotyniškus rašmenis, kodifikuotus [**http://www.unicode.org/charts/PDF/U0000.pdf**](http://www.unicode.org/charts/PDF/U0000.pdf).